Filippus

Pyhä Filippus oli Uuden Testamentin mukaan yksi Jeesuksen kahdestatoista opetuslapsesta ja apostoleista. Hänet mainitaan synoptisissa evankeliumeissa ja Apostolien teoissa vain opetuslapsien nimiluettelossa,, , ,  mutta Johanneksen evankeliumissa hänestä kerrotaan enemmän. Sen mukaan Filippuksen kotipaikka oli Betsaida, ja hän esitteli Jeesuksen Natanaelille. Kristillisen perimätiedon mukaan hän koki marttyyrikuoleman arviolta vuonna 80 Hierapoliksessa.

Arkeologiryhmä ilmoitti heinäkuussa 2011 löytäneensä haudan, jonka se uskoo olevan Filippuksen hauta. Hauta löytyi raunioituneesta kirkosta Hierapoliin arkeologiselta alueelta nykyisestä Pamukkalesta.

Filippusta ei tule sotkea evankelista Filippokseen, joka esiintyy Apostolien teoissa.

 Lähteet 

 Aiheesta muualla 



Luokka:Ensimmäisellä vuosisadalla syntyneet
Luokka:Opetuslapset
Luokka:Pyhät
Luokka:Vuonna 80 kuolleet